﻿ INSTRUMENTE DE POLITICI PUBLICE ÎN SISTEMUL  DE FURNIZARE A SERVICIILOR SOCIALE CLAUDIA PETRESCU OCTAVIAN RUSU um putem eficientiza politica publică privind furnizarea de servicii sociale în România? Aceasta este întrebarea de la care a pornit articolul de faţă, care îşi propune să analizeze instrumentele de C politică publică ce pot conduce la o reformă în acest domeniu – parteneriatul public – privat şi contractarea socială. Principiile reformei guvernării pun în prim plan eficientizarea cheltuielilor publice, creşterea capacităţii de management a administraţiei şi adoptarea unor formule de îmbunătăţire a relaţiei cu cetăţeanul – client. Parteneriatul public – privat şi contractarea socială sunt instrumente de politică publică care ajută la realizarea principiilor reformei administraţiei publice. Pornind de la prezentarea formelor de finanţare a serviciilor sociale existente la nivel european şi de la modelele de cooperare între organizaţiile neguvernamentale şi guvern, vom face o analiză a politicii publice de furnizare a serviciilor sociale în România. Cuvinte cheie: contractare socială, parteneriat public – privat, servicii sociale, reforma administraţiei, organizaţii nonguvernamentale. Articolul de faţă îşi propune să facă o diagnoză a instrumentelor de politici publice utilizate în România în sistemul de furnizare a serviciilor sociale – parteneriatul public-privat şi contractarea socială. Pentru a putea analiza avantajele şi dezavantajele fiecărui instrument de politică publică în parte vom prezenta mecanismele de finanţare a serviciilor sociale existente în ţările Uniunii Europene în acest moment astfel încât să poată fi evitate efectele negative ale acestora în cadrul legislaţiei româneşti. Dezvoltarea este identificată de multe ori cu creşterea produsului intern brut sau cu creşterea veniturilor populaţiei sau cu procesul de modernizare socială, dar ea înseamnă mult mai mult decât atât. Factori ca educaţia, facilităţile de asistenţă socială, drepturile politice şi civile (libertatea de a participa la discuţii şi dezbateri publice, dreptul de a avea acces la informaţii etc.), asistenţa medicală, cultura influenţează semnificativ creşterea calităţii vieţii indivizilor şi implicit procesul de dezvoltare socială.  Adresa de contact a autorilor: Claudia Petrescu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România; e-mail: claudia@iccv.ro; Octavian Rusu, Fundaţia pentru Dezvoltarea Societăţii Civile, Splaiul Independenţei, nr. 2k, et. 4, sector 3, Bucureşti, România; e-mail: octavian.rusu@fdsc.ro CALITATEA VIEŢII, XIX, nr. 1–2, 2008, p. 159–184 160 CLAUDIA PETRESCU, OCTAVIAN RUSU 2 În opinia lui Amartya Sen dezvoltarea este un proces de extindere a libertăţilor indivizilor, ceea ce presupune îndepărtarea factorilor care contribuie la privarea oamenilor de anumite libertăţi: sărăcia, numărul redus de oportunităţi economice, regimurile dictatoriale, privaţiunile sociale, neglijarea facilităţilor publice. Autorul identifică cinci tipuri de libertăţi instrumentale importante pentru 1 : dezvoltare, între care există conexiuni puternice şi care se întăresc reciproc 1. libertăţile politice, se referă la dreptul indivizilor de a vota conducătorii politici, de a participa la luarea deciziilor, de a critica autorităţile, de a se exprima politic liber. După cum se poate observa sunt drepturi specifice statelor caracterizate de regimuri democratice de guvernare; 2. facilităţile economice, au în vedere oportunităţile indivizilor de a utiliza resursele economice în scopul producţiei, consumului şi schimbului. Pe lângă existenţa unei pieţe libere, sunt importante libertatea forţei de muncă şi disponibilitatea şi accesul la finanţare; 3. oportunităţile sociale, vizează cadrul instituţional de care dispune societatea referitor la educaţie şi asistenţă medicală; 4. garantarea transparenţei, se referă la liberul acces la informaţia publică. Transparenţa este importantă pentru prevenirea fenomenului corupţiei, a iresponsabilităţii financiare şi a afacerilor la negru; 5. siguranţa protecţionistă, presupune asigurarea unei reţele de asistenţă socială necesară pentru asistarea persoanelor sărace. Această reţea de asistenţă socială include beneficiile pentru şomaj, veniturile suplimentare pentru persoanele sărace etc. Oportunităţile sociale (educaţia, serviciile medicale) şi serviciile de asistenţă socială facilitează participarea economică şi politică a indivizilor şi reduc fenomenul de excluziune socială. Accentul în cele ce urmează va cădea pe serviciile de asistenţă socială, considerate un factor important de reducere a sărăciei şi excluziunii sociale. Într-o societate în permanentă transformare, în care problemele sociale se modifică cu rapiditate, politica publică privind furnizarea de servicii sociale trebuie să se adapteze la noile cerinţe şi să răspundă nevoilor persoanelor aflate în dificultate. Creşterea calităţii serviciilor sociale şi diversificarea acestora astfel încât să răspundă noilor nevoi, trebuie să fie un obiectiv central al politicii guvernului în domeniul protecţiei sociale. Dacă statul îndeplineşte funcţia de reglementare, stabilind prin politicile pe care le adoptă cadrul de producere şi furnizare a serviciilor sociale, organizaţiile societăţii civile şi cele private au la îndemână o serie de instrumente prin care pot creşte calitatea acestor servicii. Instrumentul cel mai important pentru creşterea calităţii serviciilor îl deţine administraţia publică, respectiv guvernul şi parlamentul, şi este reprezentat de politicile publice pe care le adoptă. Introducerea elementelor „noului management public” în cadrul reformei administraţiei publice presupune: reducerea cheltuielilor administrative; utilizarea tehnologiei informaţiei pentru a îmbunătăţi sistemele financiare, sistemele de achiziţii şi plăţi, facilitarea comunicaţiilor în interiorul şi în 1 Sen, Amartya, 2004. 3 INSTRUMENTE DE POLITICI PUBLICE 161 exteriorul sistemului birocratic; adoptarea unui management bazat pe programe; adoptarea planificării strategice, a planificării de afaceri, a regimurilor de management al performanţei şi o raportare mai transparentă către pentru public; utilizarea unor alternative de livrare directă a serviciilor de către angajaţii publici permanenţi în forma contractului extern, delegarea puterii/sarcinii, acorduri de parteneriat (cu non-profit, cu profit şi cu alte organizaţii guvernamentale), privatizare şi agenţii autonome; schimbarea managementului resurselor umane şi a sistemului de compensaţii; accent pus pe calitatea serviciului. Parteneriatul public-privat este un element de reformă a administraţiei publice care nu numai că a redus presiunea fiscală asupra bugetului public, dar a dus şi la creşterea calităţii serviciilor publice. Statul este cel care are datoria de a stabili cadrul legal de funcţionare al acestor parteneriate public-privat. Parteneriatul public privat, în general, îmbracă forma unui contract de cumpărare de servicii, în care instituţiile publice achiziţionează serviciu de la organizaţii non-profit. Programele guvernamentale din domeniul serviciilor sociale care se bazează pe contractare cer contractorilor să fie entităţi non-profit. Aceste contracte sunt caracteristice pentru cicluri mici de finanţare în care instituţiile guvernamentale au control asupra criteriilor de performanţă, furnizării de servicii şi criteriilor de alegere a beneficiarilor. Smith and Lipsky (1993) numeau acest tip de parteneriat „regim contractual” deoarece relaţia dintre cele două entităţi este de dependenţă şi nu de egalitate. Aceste aranjamente contractuale subordonează organizaţiile non- profit statului hegemonic care cel mai des joacă rol de sponsor decât de partener. Contractarea socială care este procesul de scoatere la licitaţie a ofertei de servicii sociale către contractori privaţi externi, va fi eficientă numai dacă sunt 2 îndeplinite anumite criterii : 1. bunurile şi serviciile pe care guvernul doreşte să le contracteze trebuie să fie clar definite; 2. standardele de calitate să fie stabilite; 3. existenţa unei pieţe de servicii sociale bine dezvoltate; 4. costurile de tranziţie trebuie să fie minime. Politica publică în domeniul contractării sociale trebuie să prevadă următoarele aspecte: obiectivele pe care statul doreşte să le atingă prin aplicare politicii respective, tipurile de serviciile sociale care pot fi realizate în parteneriat cu un terţ, care pot fi furnizorii de servicii sociale publice, ce acreditări trebuie să aibă aceşti furnizori, responsabilităţile fiecărei părţi, standardele minime de calitate ce trebuie respectate pentru fiecare serviciu în parte, indicatorii de performanţă utilizaţi în monitorizare, procedura de monitorizare şi evaluare, procedurile de exit. Fenomenul contractării în politica socială presupune aducerea împreună a statului şi a pieţei şi îndeplinirea a trei condiţii: (a) separarea între finanţare, control, management şi furnizare de servicii, (b) concurenţa între furnizori, fie ei publici sau privaţi şi (c) „libertatea de a alege” a consumatorului. Reforma în 2 Lambru, Mihaela, 2004, pp. 3–17. 162 CLAUDIA PETRESCU, OCTAVIAN RUSU 4 domeniul furnizării serviciilor sociale are în vedere nu numai actorii implicaţi (public sau privat), ci şi modul cum se realizează (legislaţia). Asistăm la o reformă în ceea ce priveşte logica acordării acestor servicii, trecându-se de la servicii bazate pe principiul universalităţii (cetăţenia ca statut) la servicii personalizate în funcţie de nevoile cetăţenilor (cetăţenia ca contract). Tipologia contractării sociale este stabilită de literatura de specialitate în funcţie de cumpărătorul serviciilor : instituţiile publice sau cetăţean. În cazul în care cumpărătorii sunt instituţii publice avem de-a face cu contracte de furnizare de servicii în care finanţarea este publică, iar implementarea privată. Administraţia publică va fi cea care va constrânge furnizorii privaţi să respecte standardele de performanţă şi să răspundă cât mai adecvat nevoilor cetăţenilor. Dacă cumpărătorii sunt cetăţenii, vom întâlni un alt instrument de politică publică, respectiv voucherele. Sistemul de vouchere are în centru cetăţeanul ca şi consumator care este liber să aleagă serviciul dorit. Instituţiile publice dau vouchere cetăţenilor, care apoi sunt liberi să îşi aleagă orice serviciu vor din oferta existentă pe piaţă. Nu putem vorbi de o libertate de a alege a cetăţeanului, ci doar de o libertate de alegere a furnizorului, fără a avea un cuvânt de spus în definirea sau personalizarea serviciilor dorite. Cetăţeanul este condiţionat de furnizor, fiind constrâns să accepte servicii predefinite şi standardizate. Pentru a putea să fie implementat un sistem bazat pe vouchere este nevoie de o piaţă dezvoltată a furnizorilor de servicii sociale care să fie atent monitorizaţi în ceea ce priveşte calitatea serviciilor. Problema cea mare este legată de sancţiunile aplicate furnizorului care nu respectă standardele de performanţă. Probabil că în timp acest lucru se va regla de la sine prin intermediul mecanismelor de piaţă, dar până atunci cetăţenii sunt cei care vor avea de suferit. Organizaţiile societăţii civile sunt cele care au adus o contribuţie importantă la creşterea calităţii serviciilor sociale oferite persoanelor aflate în nevoie. Pe lângă faptul că ele sunt cele care au introdus numeroase tipuri de servicii sociale pe piaţa de servicii din România, ele sunt primele care au stabilit şi standarde de calitate pentru realizarea şi furnizarea acestor servicii. Guvernul nu numai că a preluat aceste servicii, dar cea mai mare parte din standardele de performanţă stabilite de către stat sunt elaborate împreună cu ONG pe baza experienţei acestora. ONG sunt poate, pentru anumite tipuri de servicii sociale, cele mai abilitate să ofere consultanţă de specialitate şi training-uri pentru pregătirea personalului. În ultimii ani ONG au avut o activitate susţinută de lobby şi advocacy pentru a le fi recunoscută activitatea în domeniul social. Piaţa privată, prin competiţia pe care o presupune, este un instrument de creştere a calităţii serviciilor. O piaţă dezvoltată de servicii sociale, în care să activeze mai mulţi furnizori privaţi de astfel de servicii, ar conduce nu numai la scăderea costurilor pe care le implică aceste servicii, ci şi la o creştere calitativă a acestora. Pentru a îşi putea păstra clienţii şi a atrage alţii noi, prestatorii privaţi sunt nevoiţi să reducă costurile şi să sporească calitatea. 5 INSTRUMENTE DE POLITICI PUBLICE 163 Subvenţiile acordate anumitor tipuri de servicii constituie un instrument de creştere a calităţii acestora, aflat la îndemâna statului. Aceste subvenţii pot să acopere unele costuri, astfel încât calitatea serviciilor să crească. Important este ca subvenţiile să se acorde în funcţie de nevoile identificate şi să se poată modifica dacă necesităţile se schimbă. Ideologia „developmentaristă” (asociată cu numele lui J. Midgley şi Sherraden) presupune că dezvoltarea se realizează prin „coordonarea eforturilor 3 . În 1995, statului, pieţei şi comunităţii în cadrul unui pluralism coordonat” Midgley propunea un al patrulea tip de strategie de dezvoltare, cea instituţională care are rolul de a rezolva dilema alegerii între cei trei actori – statul, piaţa şi comunitatea. Statul are un rol activ în conducerea şi coordonarea procesului de dezvoltarea socială astfel încât să maximizeze participarea comunităţilor, pieţei şi indivizilor. Guvernul central trebuie să contribuie direct la dezvoltarea socială prin intermediul politicilor publice pe care le formulează şi a programelor de acţiune. Strategia instituţională presupune realizarea a trei condiţii: crearea unui cadru organizaţional în care să se implementeze procesul de dezvoltare socială, creşterea economică trebuie să îmbunătăţească bunăstarea indivizilor, realizarea unor programe sociale care să contribuie la dezvoltarea economică. Sursele bunăstării pot fi: familia, prin suportul intra şi intergeneraţional oferit membrilor săi; piaţa, prin alocarea resurselor şi a veniturilor şi competiţia pe care o creează ce reprezintă un factor motivator al performanţei; statul, prin intermediul politicilor sociale pe care le formulează şi implementează, în special prin asigurările sociale şi asistenţa socială; societatea civilă, prin comunitate, 4 . Implicarea familiei şi a comunităţii în furnizarea organizaţii non-profit, biserică acestor servicii poate duce la creşterea calităţii lor. Familia şi comunitatea sunt cel mai aproape de cei care se află în nevoie şi cunosc problemele cel mai bine, astfel ei pot să ofere soluţiile optime. Voluntariatul este un instrument de creştere a calităţii serviciilor utilizat în special de către organizaţiile neguvernamentale. Faptul că totul este făcut din filantropie, fără implicarea beneficiilor materiale, face ca serviciile să fie oferite la un nivel calitativ ridicat. PARTENERIATUL – FACTOR DE STIMULARE A DEZVOLTĂRII SOCIALE Parteneriatul public-privat, ce implică guvernul, sectorul privat şi societatea civilă, este recunoscut la nivel internaţional ca o soluţie pentru problemele sociale de orice tip – îngrijire medicală, educaţie, protecţie socială, trafic de persoane, corupţie etc. Parteneriatul public-privat eficient poate ajuta la rezolvarea unora dintre cele mai presante provocări sociale. Multe dintre problemele sociale contemporane 3 Midgley, James, Livermore, Michelle, 2005, p. 163. 4 Preda, Marian, 2002, p. 19. 164 CLAUDIA PETRESCU, OCTAVIAN RUSU 6 depăşesc capacitatea numai unui singur actor – public, privat sau societate civilă – de a le rezolva într-un mod eficient. În această lume aflată în plin proces de globalizare, este acceptată ideea că guvernele nu mai pot rezolva singure problemele sociale care apar, că sectorul de afaceri trebuie să îşi asume şi responsabilităţi sociale şi că societatea civilă trebuie să aibă un rol important. Aşa cum am subliniat deja, parteneriatul public-privat are anumite beneficii pentru administraţia publică: reducerea costurilor, împărţirea riscurilor, creşterea nivelului de furnizare a serviciilor, creşterea calităţii acestora, implementarea eficientă. Dar şi sectorul privat are beneficii – dezvoltarea pieţei, profitul. În domeniul furnizării de servicii sociale sunt preferate parteneriatele realizate cu organizaţiile societăţii civile deoarece caracterul lor non-profit şi faptul că sunt instituţii bazate pe voluntariat şi filantropie permit reducerea costurilor şi creşterea calităţii serviciilor. Prin intermediul parteneriatului public-privat sunt realizate obiectivele dezvoltării sociale. Societatea civilă este cea care se află cel mai aproape de oameni, cunoscându-le cel mai bine nevoile şi problemele putând să ofere soluţii adecvate. Prin serviciile pe care le oferă, organizaţiile neguvernamentale sunt un actor important în furnizarea bunăstării sociale şi în creşterea calităţii vieţii. Organizaţiile societăţii civile derulează programe de dezvoltare socială (programe de mobilizare a resurselor umane, programe de dezvoltare a capitalului social şi programe de măsuri active pentru ocuparea forţei de muncă) care urmăresc implicarea activă a beneficiarilor în activităţile desfăşurate. Însă pentru a realiza toate aceste servicii şi a le putea furniza beneficiarilor este nevoie de existenţa unui cadru legislativ care să reglementeze aceste activităţi. Este nevoie de o recunoaştere a serviciilor oferite de către ONG beneficiarilor şi de o finanţare a acestora. Statul este cel care trebuie să reglementeze toate aceste aspecte şi să ofere şi cadrul legislativ de desfăşurare a parteneriatului dintre administraţia publică şi furnizorii privaţi de servicii. Administraţia publică este obligată să fixeze standardele pentru furnizarea acestor servicii pentru a se asigura o calitate minimă a lor. Va trebui să crească funcţia de reglementare şi de control a instituţiilor publice. Pentru a se asigura că se îndeplineşte obiectivul de creştere a calităţii vieţii indivizilor este necesar ca instituţiile publice să îşi dezvolte capacitatea de monitorizare şi evaluare a activităţii sectorului privat, profit sau non- profit, în cadrul parteneriatului. Parteneriatul public-privat oferă statului posibilitatea de a cunoaşte mai bine nevoile indivizilor şi de a oferi soluţii adecvate de rezolvare a lor. Furnizarea serviciilor în parteneriat cu societatea civilă permite o rezolvare diferenţiată în funcţie de nevoi şi adecvată a problemelor care apar într-o comunitate. Există o mai mare flexibilitate care conduce la o adresare rapidă a nevoii. Prin îmbunătăţirea calităţii serviciilor oferite se produce şi o creştere a calităţii vieţii indivizilor respectivi. În domeniul serviciilor sociale, parteneriatul public-privat permite creşterea calităţii vieţii indivizilor sau grupurilor aflate în situaţie de nevoie socială. Parteneriatul asigură furnizarea promptă a acestor servicii în comunităţile care au 7 INSTRUMENTE DE POLITICI PUBLICE 165 cea mai mare nevoie de ele (comunităţile sărace, comunităţile rurale). În cadrul acestui parteneriat sunt respectate drepturile omului şi prin asigurarea confidenţialităţii persoanelor asistate astfel încât acestea să nu fie stigmatizate şi marginalizate de către comunitate. Parteneriatele public-privat funcţionează eficient dacă modul de lucru este bazat pe încredere şi colaborare între participanţi. Deseori ele antrenează diferite culturi şi implică investiţii semnificative de timp şi compromisuri. Însă nu trebuie neglijat faptul că beneficiile sunt semnificative pentru ambele părţi. În domeniul serviciilor sociale, parteneriatul public-privat permite creşterea calităţii vieţii indivizilor sau grupurilor aflate în situaţie de nevoie socială. Creşterea calităţii vieţii constituie scopul dezvoltării sociale, ceea ce înseamnă că parteneriatul este unul dintre instrumentele de stimulare a acestui proces. Spre deosebire de privatizarea serviciilor sociale unde responsabilitatea pentru producerea şi furnizarea serviciilor este preluată de către sectorul privat, în contractarea socială statul îşi păstrează responsabilitatea pentru oferirea de servicii sociale. Pentru a putea sprijini dezvoltarea socială guvernul poate acţiona în parteneriat cu agenţii societăţii civile şi sector privat. Pe măsură ce la nivel local se dezvoltă mijloacele instituţionale corespunzătoare şi se acumulează experienţa necesară, guvernul central trebuie să renunţe la monopolul pe care îl deţine în domeniul serviciilor sociale şi să sprijine autorităţile locale şi organizaţiile societăţii civile în preluarea unora dintre activităţile de rezolvare a problemelor comunităţii, oferind şi o finanţare totală sau parţială a acestora. O astfel de abordare va determina: eficientizarea utilizării resurselor financiare, scăderea costurilor furnizării unor astfel de servicii sociale, dezvoltarea solidarităţii sociale la nivelul comunităţii, creşterea spiritului de iniţiativă la nivelul comunităţii, creşterea calităţii serviciilor oferite populaţiei. Interesele pentru care se iniţiază aceste parteneriate în cazul sectorului public sunt următoarele: asigurarea de capital şi reducerea presiunii asupra bugetului public, sprijinirea dezvoltării tehnologiilor, reducerea corupţiei, împărţirea riscului şi a costurilor, accesul la fondurile companiilor, utilizarea expertizei manageriale private, creşterea calităţii serviciilor, creşterea eficienţei în furnizarea acestor servicii. În scopul realizării unui parteneriat eficient statul trebuie să îşi sporească atribuţiile în ceea ce priveşte reglementarea acestuia, dar să creeze mecanisme prin care faciliteze încheierea unor astfel de parteneriate. Scopul guvernului trebuie să fie dezvoltarea unor servicii moderne, calitative, eficiente, centrate pe nevoile beneficiarilor. Din acest motiv va trebui să dezvolte parteneriatele public-privat atât la nivel central, cât mai ales la nivel comunitar. Autorităţile publice trebuie să îşi dezvolte capacităţile manageriale de gestionare a acestui proces. Astfel, administraţia publică trebuie să: fixeze costuri unitare pe servicii care să fie respectate de toţi furnizorii, elaboreze standarde de performanţă pentru furnizarea de servicii sociale, stabilească priorităţile de finanţare a acestor servicii în funcţie de nevoile comunităţilor şi aducerea lor la cunoştinţa posibililor furnizori, elaboreze un set de indicatori pentru monitorizarea furnizării serviciilor sociale, 166 CLAUDIA PETRESCU, OCTAVIAN RUSU 8 formuleze un set unitar de criterii de evaluare a activităţii furnizorilor de servicii sociale, formeze personal specializat în cadrul administraţiei publice care să coordoneze şi evalueze activitatea pe tipuri de servicii. Fondurile limitate de care statul dispune impun crearea unei pieţe de servicii sociale în scopul evitării monopolului şi promovării competiţiei, care va avea drept rezultat creşterea calităţii serviciilor sociale furnizate şi scăderea costurilor. Cel mai indicat partener în furnizarea de servicii sociale este reprezentat de organizaţiile societăţii civile, datorită caracterului filantropic, nonprofit şi voluntar. ONG nu au drept scop realizarea profitului şi implică munca voluntară, de multe ori, fapt care duce la existenţa unor costuri reduse pentru aceste servicii. Un alt motiv îl constituie experienţa pe care acestea au acumulat-o în producerea şi furnizarea de servicii sociale şi existenţa unor standarde de calitate la nivelul ONG pentru realizarea acestor servicii. Comunicarea cu beneficiarii şi cunoaşterea foarte bună a nevoilor acestora este un alt atu pe care organizaţiile societăţii civile îl posedă. Atuurile de care dispun ONG şi care fac din ele cel mai bun partener sunt: calitatea înaltă a serviciilor furnizate, existenţa unui personal calificat, costurile reduse, flexibilitatea de care dau dovadă, promovarea echităţii, identificarea rapidă a nevoilor şi adaptarea sau dezvoltarea unor noi servicii în funcţie de acestea. La nivel comunitar una dintre cele mai eficiente formule de parteneriat este cea realizată între administraţia publică locală, care coordonează, reglementează, monitorizează şi evaluează activitatea, sectorul de afaceri, care aduce experienţa ce o posedă în management, eficienţa în furnizarea serviciilor şi resurse financiare, şi organizaţiile societăţii civile, care şi-a dezvoltat servicii sociale diversificate în funcţie de nevoi, posedă standarde de calitate înalte pentru furnizarea acestor servicii, are experienţă în realizarea serviciilor. Recomandările pe care le propunem se bazează pe strategia instituţională a dezvoltării sociale: statul îşi păstrează funcţia de reglementare şi coordonare a activităţii prin intermediul politicilor publice pe care le formulează şi a programelor sociale, piaţa vine să creeze competiţie necesară creşterii calităţii şi reducerii costurilor, iar societatea civilă aduce experienţa sa în lucrul cu comunitatea, servicii de calitate, eficienţa în furnizarea acestor servicii. În cele ce urmează vom prezenta instrumentele de politici publice utilizate în Uniunea Europeană în acest moment – parteneriatul public-privat şi contractarea socială, astfel încât să putem analiza avantajele şi dezavantajele aplicării unuia dintre acestea. FORME DE FINANŢARE A SERVICIILOR SOCIALE ÎN EUROPA Finanţarea competitivă a serviciilor sociale se poate întâlni atât în cazul unei pieţe competitive publice închise (non-market competition), cât şi al unei pieţe deschise tuturor tipurilor de furnizori publici sau privaţi interesaţi de prestarea serviciului (market competition). 9 INSTRUMENTE DE POLITICI PUBLICE 167 În cazul pieţei competitive închise se poate întâlni competiţia bazată pe indicatori sau sisteme de referinţă, situaţie în care autorităţile publice locale îşi stabilesc indicatori de performanţă şi de rezultat pe care îi analizează cu alte autorităţi publice în dorinţa de a-şi îmbunătăţi sistemul şi mecanismul de furnizare a serviciilor publice, şi modelul pieţei interne în care furnizorii publici de servicii au un grad foarte mare de autonomie în raport cu autoritatea finanţatoare. În cazul pieţei libere de servicii se poate întâlni contractarea către furnizorii privaţi a furnizării serviciilor publice pe o perioadă limitată de timp, iar dacă externalizarea este pentru o perioadă nelimitată sau pe un termen foarte lung putem vorbi despre privatizare. În aceste două cazuri prestatori de servicii publice pot deveni şi organizaţiile neguvernamentale dar de obicei acestea intră în competiţie cu sectorul de afaceri. Pentru anumite servicii publice cum ar fi cele de sănătate, sociale sau educaţie, datorită caracterului nonprofit al acestora şi slabei contribuţii a beneficiarilor acestea sunt transferate spre administrare organizaţiilor neguvernamentale. Parteneriatul public–privat Termenul de parteneriat public-privat are o accepţiune foarte largă. De cele mai multe ori, conceptul este utilizat limitat la concesionarea bunurilor de infrastructură, dar această accepţiune nu exclude toate formele de parteneriat public-privat din punctul de vedere al zonei de business. În sectorul de afaceri, acest termen include toate modalităţile de administrare a bunurilor publice de către companii private. În sectorul nonguvernamental, termenul corespondent este „parteneriat ONG– Guvern”. Acesta are trei aspecte, ce reflectă diferitele roluri în care unii parteneri se pot afla în relaţie cu ceilalţi: participarea, finanţarea şi iniţiativele comune. Participarea ONG poate avea diferite forme, dar este necesară dezvoltarea unui cadru sau mecanism instituţionalizat pentru participarea acestora. O metodă adeseori aplicată este constituirea unor instituţii consultative naţionale sau locale, de stat sau inter-agenţii. Acestea pot avea structura fie a unor comitete de experţi, fie a unor consilii consultative constituite de către o lege sau din iniţiativa respectivei instituţii. Adeseori aceste instituţii au o natură pur declaratorie, fără influenţa oficială, dar sunt şi o serie de exemple de asemenea instituţii care lucrează eficient. Prin intermediul acestor instituţii consultative ONG ar putea avea un impact real asupra politicilor de stat din anumite domenii. Alt aspect al parteneriatului ONG–Guvern este relaţia de finanţare. Mecanismele de finanţare cel mai des întâlnite în Europa sunt granturile şi contractele. Totuşi, în cazul aşa numitelor servicii de bunăstare (servicii sociale, 5 sănătate, educaţie) pot exista şi finanţări din parte unor terţi . Prin intermediul granturilor, guvernele finanţează activităţile ONG ce se încadrează în politicile sale; prin contracte şi plăţi guvernele de regulă finanţează anumite servicii publice 5 Plăţi din partea terţilor includ forme de finanţare în care statul (ca terţă parte) plăteşte serviciile în numele clientului, astfel încât prestatorul primeşte o sumă care este de regulă stabilită prin lege, în funcţie de beneficiar. Formele tipice sunt finanţările normative şi voucherele. 168 CLAUDIA PETRESCU, OCTAVIAN RUSU 10 (în esenţă transferă ONG responsabilitatea prestării acestor servicii). În plus, guvernele adeseori oferă ONG sprijin material, punându-le la dispoziţie birouri/ clădiri pentru nevoile acestora, cu o chirie lunară foarte mică sau chiar gratis. O a treia formă de cooperare se găseşte în implementarea politicilor guvernamentale prin intermediul activităţilor comune ale ONG şi ale instituţiilor statului, în cadrul iniţiativelor comune. Acestea pot avea forme diferite la nivel local – o metodă ar fi un proiect ONG sprijinit administrativ (sau chiar financiar, asigurând necesarul de cofinanţare) de către municipalitate; o altă formă uzuală este prestarea de servicii în comun, cum ar fi birourile de consiliere cetăţenească; sau când municipalitatea aplică în comun cu un ONG pentru finanţări UE. Exemplele de fundaţii comunitare sunt tipice pentru această categorie, în care autorităţile locale sunt parte a managementului sau asigură finanţarea fundaţiilor comunitare sau le sprijină pe diverse căi. În anumite ţări, diferitele forme şi mecanisme de cooperare au căpătat forma de politici naţionale. În aceste cazuri părţile au dezvoltat documente de politici generale, sau memorandumuri – înţelegeri între stat şi sectorul ONG privind mecanismele de colaborare între acestea. Marea Britanie, Irlanda şi Estonia sunt poate cele mai reprezentative exemple de asemenea ţări, deşi declaraţii de politici au fost formulate şi în alte state, incluzând Croaţia, Danemarca, Ungaria, Germania, Franţa şi Polonia. Deşi aceste forme de cooperare în cele mai multe cazuri au doar caracter declarativ, sunt importante şi greu de îndeplinit la nivel naţional. Din această cauză, există exemple de memorandumuri (declaraţii de cooperare) la nivel local (municipal) în special în Marea Britanie, Polonia şi Franţa. Este importantă recunoaşterea faptului că fără o politică adiacentă amplă de sprijin, legislaţia privind contractarea socială va rămâne în stadiu teoretic (după cazurile Poloniei şi Bulgariei). Pentru implementarea cu succes a contractării sociale, este necesară o înţelegere a parteneriatelor public-privat şi voinţa politică. Modele de cooperare între ONG şi Guvern Pentru o mai bună înţelegere a parteneriatului ONG – Guvern, trebuie să privim şi potenţialul şi tradiţia ONG de a fi partenere ale statului. ECNL (Centrul European pentru Legislaţie nonprofit) a studiat situaţia parteneriatului, bazat pe două caracteristici de bază ale sectorului ONG în diferite ţări europene. Prima caracteristică este instituţionalizarea ONG – abilitatea acestora de a desfăşura proiecte ample, stabilitatea în ceea ce priveşte birourile, echipamentele şi angajaţii calificaţi. A doua – abilitatea ONG de a funcţiona independent de caracteristică este independenţa guvern, în special fără finanţări din partea acestuia. Aceasta înseamnă că ambele părţi sunt egale. Pornind de la cele trei modele ale statului bunăstării promovate în literatura de specialitate de G. Esping Andersen – liberal, social-democrat şi conservativ- 6 : corporatist, studiul ENCL arată patru modele de relaţii ONG–Guvern • Corporatist (Continental) – în acest model ONG sunt principalii prestatori de servicii, în timp ce statul finanţează prestarea acestor servicii. Acest model este 6 Bullai, Nilda, Toftisova, Radost, 2005. 11 INSTRUMENTE DE POLITICI PUBLICE 169 tipic în ţări ca Germania, Olanda, Austria, Belgia. Adeseori relaţia este bazată pe lege. Principalele mecanisme de finanţare în modelul corporatist sunt subsidiile şi sprijinul normativ. Peste 50% dintre fondurile organizaţiilor provin de la guvern, suplimentate de alocări de la bugetele locale. • Liberal (Anglo-Saxon) – acesta este un model din ţările anglo-saxone (Regatul Unit). În acest caz statul caută cele mai bune căi de prestare a anumitor servicii şi deschide licitaţii în acest sens. De regulă, datorită unor avantaje comparative, prestatorii selectaţi sunt ONG. Relaţia dintre ONG şi stat este bazată pe contract. ONG nu sunt îndreptăţite legal în mod direct să beneficieze de finanţare de la guvern. În schimb, serviciile pe care guvernul doreşte să le externalizeze sunt scoase la licitaţie şi cea mai bună ofertă câştigă. ONG intră în competiţie cu actori din mediul privat. În afară de contracte, granturile sunt un alt mod de finanţare a activităţilor ONG, ceea ce contribuie la sporirea caracterului competitiv în acest sector. • Social-Democratic (Scandinav) – acesta este un model specific ţărilor scandinave. ONG nu sunt de regulă prestatori de servicii, ci sunt purtătorii intereselor propriilor membri sau ai anumitor grupuri. Statul este principalul prestator de servicii aici. În acest model predomină ca şi mecanisme de finanţare granturile şi contractarea. • Emergent (Mediteranean) – acesta este cel mai puţin clar model, aflat încă în dezvoltare. Statutul ONG nu este clar, iar regulile sunt create odată cu dezvoltarea sectorului ONG. Nivelul filantropiei locale este mai scăzut. Guvernele fie încearcă să controleze, fie neglijează total ONG. Ca mod de finanţare predomină subsidiile si granturile. În afara ţărilor mediteraneene, majoritatea celor din Europa de Centrala şi de Est se încadrează în acest model. Figura 1 Modele de cooperare ONG–Guvern FOARTE INDEPENDENT SOCIO – DEMOCRATICLIBERAL FOARTE PUŢIN INSTITUTIONALIZAT INSTITUŢIONALIZAT EMERGENT CORPORATIST PUŢIN INDEPENDENT Sursa: FDSC, 2007 170 CLAUDIA PETRESCU, OCTAVIAN RUSU 12 Contractarea socială Termenul de contractare socială se referă la o zonă specifică a parteneriatului ONG–Guvern şi poate lua diferite forme în diferitele modele sociale precum şi în cadrul fiecărei ţări. Descrierea termenului poate porni de la definirea componentelor sale. „Social” se referă la activităţile şi serviciile din domeniul social – prestarea acelor servicii al căror scop este ajutarea cetăţenilor de a avea şanse egale şi acces la viaţa publică. Există, totuşi, concepte diferite despre conţinutul specific al serviciilor sociale. În sensul cel mai larg acestea se pot numi servicii de bunăstare, cum în anumite legislaţii acestea includ o întreagă serie de servicii publice precum sănătate, cultură etc. (în Polonia şi Ungaria). În alte legislaţii (Bulgaria) serviciile sociale şi contractarea acestora se referă la asistenţă socială. „Contractarea” se referă la faptul că există un contract/ înţelegere juridică între părţi. Există diferite căi de a contracta un anumit prestator. O opţiune este aceea de a invita o organizaţie spre a negocia necesităţile. Altă opţiune ar fi organizarea unei licitaţii şi alegerea celei mai bune oferte. O a treia cale este stabilirea unui standard de autorizare şi să se asigure finanţarea „normativă” a oricărui prestator care îndeplineşte acele standarde, în baza numărului de beneficiari pe care îi poate avea. O a patra cale este cea a „sistemului voucherelor”. În acest sistem, contractul cu prestatorul nu garantează plata. Acesta garantează că dacă atragi beneficiari eligibili (presupuşi a beneficia de servicii), statul va plăti o 7 . taxa fixă pentru fiecare beneficiar Motivele contractării serviciilor către prestatori externi pot fi diferite. În Germania este bazat pe principiul subsidiarităţii – cei care se află cel mai aproape de nevoile oamenilor pot avea cel mai bine grijă de ei. În Marea Britanie este bazat pe principiul eficienţei costurilor – contractarea se bazează pe preţul redus şi calitate. În Europa centrală şi de est este o combinaţie a celor două şi a altor factori, determinaţi de moştenirea istorică a acestor ţări. Care sunt principalele caracteristici ale contractării? Contractarea socială (oferta socială) este o formă de parteneriat public-privat între stat/ instituţii centrale sau autorităţi locale şi aşa numitele entităţi de drept privat, furnizori de servicii sociale. Principalele elemente ale contractării sunt: • Scopul parteneriatului: Statul contractează activităţi legate de serviciile sociale către furnizori privaţi. Rolul statului este limitat la finanţarea prestării şi controlul absorbţiei fondurilor şi a calităţii serviciilor prestate. • Subiectul parteneriatului: atribuirea tuturor tipurilor de servicii sociale. • Parteneri: statul (ca actor privat) şi entităţile private furnizoare de servicii sociale. • Metodologia: în general, paşii contractării sociale sunt reglementaţi de către legislaţie unde competenţele autorităţilor publice relevante sunt subliniate. 7 Bullain, Nilda, Toftisova, Radost, 2005. 13 INSTRUMENTE DE POLITICI PUBLICE 171 Este o combinaţie a normelor legale exprese cu posibilităţi de dispoziţie asupra procesului de negociere sau a documentelor (pentru a include diversităţile şi specificităţile locale şi condiţiile contractării sociale). Filosofia contractării sociale este bazată pe înţelegerea faptului că furnizorii privaţi sunt mult mai eficienţi decât statul în ceea ce priveşte furnizarea de servicii. Principalele avantaje ale furnizorilor privaţi sunt: • Sunt cunoscători ai specificităţilor regiunii în care activează şi a nevoilor comunităţilor locale, alături de care îşi desfăşoară activitatea; • Atrag finanţări adiţionale prin intermediul proiectelor şi campaniilor, ceea ce reprezintă potenţiale oportunităţi de extindere a serviciului şi de îmbunătăţire a calităţii; • Personalul acestora este mai bine pregătit; • Nu au proceduri birocratice, ceea ce uşurează accesul la servicii • Dacă sunt ONG – activitatea lor de atingere a unor idealuri este strâns legată de problemele sociale ale societăţii. ANALIZA POLITICII PUBLICE PRIVIND PARTENERIATUL PUBLIC–PRIVAT ÎN FURNIZAREA DE SERVICII SOCIALE ÎN ROMÂNIA Pornind de la modele europene în furnizarea de servicii sociale, vom face o diagnoză a instrumentelor de politică publică în domeniul furnizării de servicii sociale în România. Metodologia utilizată pentru a realiza diagnoza utilizării parteneriatului public privat în furnizarea de servicii sociale din România este cea specifică analizei politicilor publice. Ca metode sociologice utilizate sunt: analiza documentelor sociale, analiza secundară de date şi interviul. Documentele sociale analizate au fost: rapoarte ale MMSSF, liste cu ONG finanţate, liste cu sumele alocate pe fiecare program, lista cu unităţile de asistenţă socială finanţate, rapoarte ale ONG etc. În acest moment în legislaţia românească se întâlnesc mai multe forme de 8 . contractare socială respectiv: contractul de servicii, subvenţiile, granturile reprezintă o formă de finanţare prin care Contractul/ achiziţia de servicii organizaţiile neguvernamentale furnizează pentru autorităţile publice servicii la un preţ şi în condiţiile prevăzute în cadrul unui contract. De cele mai multe ori condiţiile de furnizare a serviciilor sunt stabilite de autoritatea publică într-un caiet de sarcini iar organizaţia va oferi metodologia de furnizare şi preţul. Contractarea organizaţiilor se face în baza unei proceduri de licitaţie, care de cele mai multe ori este deschisă tuturor furnizorilor privaţi de servicii sociale acreditaţi, în care orice organizaţie are posibilitatea de a participa. Este declarat câştigător acea organizaţie care oferă cea mai bună calitate la un preţ avantajos. 8 Rusu, Octavian, Vîlcu, Irina, Petrescu, Claudia, FDSC, 2007. 172 CLAUDIA PETRESCU, OCTAVIAN RUSU 14 Subvenţiile reprezintă o formă de suport financiar din partea bugetului de stat sau local pentru acoperirea unor costuri directe ocazionate de furnizarea unor servicii. Subsidiile reprezintă o sumă fixă pentru fiecare beneficiar şi se acordă proporţional cu numărul de beneficiari. reprezintă transferuri financiare către o Finanţările nerambursabile organizaţie neguvernamentală pentru a desfăşura o activitate de interes public fără a urmări generarea unui profit şi este strâns legată de scopul organizaţiei. Organizaţia beneficiară va contribui la desfăşurarea serviciului (proiectului) asigurând o cofinanţare din surse externe grantului. Granturile sunt acordate pe baza unei competiţii şi în urma unui proces de evaluare a propunerii. reprezintă o relaţie contractuală între o autoritate publică şi un Parteneriatul furnizor privat de servicii care îşi pun în comun resursele de care aceştia dispun pentru furnizarea unui serviciu de interes public. : Restituirea unor costuri operaţionale de către Alte forme de finanţare autorităţile publice (utilităţi, energie, comunicaţii, etc.), tichete pentru anumite tipuri de servicii suportate de la bugetul de stat sau bugetele locale (tichete de grădiniţă, tichete sociale, etc.). Serviciile sociale se pretează foarte bine la contractare, datorită faptului că există deja alternative pe piaţă, adică organizaţii private, în special nonprofit, care oferă diverse servicii. În cazul serviciilor sociale, organizaţiile neguvernamentale sunt parteneri ideali pentru stat, deoarece prin misiunea şi forma lor de organizare răspund cel mai bine nevoilor agenţiilor neguvernamentale şi beneficiarilor de servicii sociale. Fiind organizaţii nonprofit, ONG nu sunt orientate în principal către realizarea de profit pentru acţionari/ membrii şi sunt guvernate de structuri de conducere pe bază de voluntariat. Aplicarea unor formule contractuale presupune o capacitate managerială crescută din partea agenţiilor guvernamentale care finanţează implementarea în regim privat de servicii de asistenţă socială. Elemente de referinţă în politica publică românească, care au condus la acumularea experienţei care să susţină şi stimuleze contractarea socială sunt: – OG nr.68/2003 privind serviciile sociale care prevede contracte de servicii şi contracte de parteneriat; – Legea 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială ce instituie finanţarea serviciului social pe baza unui cost mediu lunar al beneficiarului; – Legea 350/2005 privind regimul finanţărilor nerambursabile din fonduri publice alocate pentru activităţi nonprofit de interes general este o lege cadru ce promovează o procedură aplicabilă tuturor formelor de finanţare a entităţilor nonprofit din bani publici; – OG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii; – Legea 272/2004 privind protecţia şi promovarea drepturilor copilului (Capitolul X); 15 INSTRUMENTE DE POLITICI PUBLICE 173 – Legea 448/2006 privind protecţia şi promovarea drepturilor persoanelor cu handicap (Art.32) – Legea 17/2000 privind asistenţa socială a persoanelor vârstnice. Contractarea socială la nivel central Subvenţiile în baza Legii 34/1998 Legea 34/1998 este cel mai vechi instrument de finanţare de la bugetul de stat şi a apărut în anul 1998 cu principal scop declarat de a susţine financiar activitatea organizaţiilor neguvernamentale din domeniul social. Vom face o analiză a implementării acestei legi pe trei dintre cei mai importanţi indicatori: nivelul susţinerii financiare, numărul de ONG care au solicitat subvenţii şi numărul de unităţi de asistenţă socială şi de beneficiari. a) Nivelul susţinerii financiare, în miliarde lei, a programului finanţat de la bugetul de stat în raport cu nivelul sumelor alocate ONG. Tabelul nr. 1 Susţinerea financiară a programului (mii RON) Anul 1998 1999 2000 2001 2002 2003 2004 2005 2006 Sumele prevăzute în bugetul MMSSF 600 1 600 3 200 3 030 4 000 3 662 3 998 4 319 4 517 pentru aplicarea Legii nr. 34/1998 Durata în luni a subvenţionării în 2 9 11 11 11 12 12 12 12 conformitate cu actele normative Sumele alocate asociaţiilor şi 106 657 2 276 3 030 3 330 3 662 3 998 4 319 4 517 fundaţiilor în urma solicitărilor şi a evaluării Sursa: MMSSF. Se constată că anual s-au prevăzut în bugetul MMSSF sumele necesare susţinerii programului. Însă în unii ani sumele nu au fost cheltuite în totalitate din următoarele motive: – în anul 1998 programul a fost aplicat după apariţia H.G. nr. 539/1998, respectiv în luna noiembrie; – în anul 1999 bugetul a fost aprobat cu întârziere, la sfârşitul lunii martie, programul de finanţare aplicându-se cu începere din luna aprilie; – în anul 2000 aplicarea acesteia începe în luna februarie, fiind prevăzută şi posibilitatea unei noi selecţionări, în conformitate cu prevederile H.G. nr. 800/1999; 174 CLAUDIA PETRESCU, OCTAVIAN RUSU 16 – iniţial, în anul 2002 a fost anunţată o sumă mai mică; ulterior s-a revenit şi suma alocată a fost mărită. Deşi sunt prevăzute, sumele acestea nu pot fi acordate datorită faptului că uneori ONG nu se încadrează în categoriile de cheltuieli pentru care se pot aloca fonduri. În plus, deşi se mai putea face o altă licitaţie pentru realocarea fondurilor rămase, acest lucru nu s-a mai realizat. b) Interesul organizaţiilor neguvernamentale de a solicita subvenţii de la bugetul de stat. Tabelul nr. 2 Numărul ONG care au primit subvenţii Anul 1998 1999 2000 2001 2002 2003 2004 2005 2006 Numărul de ONG care au solicitat 40 46 56 70 84 82 N/A 75 88 subvenţii Număr ONG care au 32 36 53 60 63 70 69 75 68 primit subvenţii Sursa: MMSSF Faţă de numărul mare de ONG care au trecut în statut ca obiect de activitate acordarea de servicii sociale persoanelor defavorizate, interesul acestora pentru subvenţii este scăzut. Cauzele posibile sunt: – mediatizarea insuficientă a programului şi lipsa sesiunilor de informare şi chiar de training; – slaba capacitate a ONG de a obţine informaţii, neconsultarea regulată a Monitorului Oficial; – slaba relaţionare dintre ONG şi Direcţiile generale din subordinea Ministerului Muncii, Solidarităţii Sociale, Familiei şi Egalităţii de Şanse care deţin informaţiile; – incapacitatea ONG de a răspunde criteriilor impuse de actul normativ; – reticenţa ONG de a cheltui bani publici, de a face obiectul unui control al Gărzii Financiare, respectiv neîncrederea în structurile statului; – birocraţia prea mare cu care se confruntă ONG atât pentru depunerea documentaţiei, cât şi pentru evaluarea activităţii lor; – sumele prea mici acordate pe cap de beneficiar; – reticenţa reprezentanţilor Direcţiilor de Muncă, Solidaritate Socială şi Familie de a atribui bani publici ONG, respectiv gradul scăzut de încredere în noi parteneri sociali. Cu toate aceste neajunsuri, numărul ONG care cer subvenţie este în creştere, ajungând ca, în 2003, numărul lor sa se dubleze faţă de anul 1998. c) Numărul de unităţi de asistenţă socială administrate de ONG şi de beneficiari. 17 INSTRUMENTE DE POLITICI PUBLICE 175 Tabelul nr. 3 Numărul de unităţi de asistenţă socială subvenţionate Anul 1998 1999 2000 2001 2002 2003 2004 2005 2006 Numărul ONG care au primit 32 36 53 60 63 70 69 75 68 subvenţii Număr de unităţi de asistenţă 59 77 117 148 130 155 185 228 206 socială subvenţionate Nr. total 2 087 3 107 5 471 7 377 6 560 7 016 8 550 10 150 9 445 beneficiari Sursa: MMSSF Numărul unităţilor de asistenţă socială este mai mare decât al ONG subvenţionate deoarece de la nivel naţional obţin subvenţii ONG care îşi desfăşoară activitatea în cel puţin două judeţe. Astfel, un ONG primeşte subvenţie pe cel puţin două unităţi de asistenţă socială. Finanţarea naţională de la Autoritatea Naţională pentru Persoanele cu Handicap (ANPH) Autoritatea Naţională pentru Persoanele cu Handicap (ANPH) are la dispoziţie trei mecanisme de finanţare: • finanţări nerambursabile în cadrul Programului privind protecţia socială şi integrarea socioprofesională a persoanelor cu handicap; • programele de interes naţional (PIN) acordate pentru anul 2006 (HG nr. 197/2006); • în baza articolului nr. 17 OG din nr. 14/2003, Asociaţia Nevăzătorilor din România, Asociaţia Surzilor din România, Asociaţia Invalizilor de Război Nevăzători din România şi Liga Naţională a Organizaţiilor cu Personal Handicapat din Cooperaţia Meşteşugărească pot primi, potrivit legilor bugetare anuale, subvenţii de la bugetul de stat prin bugetul Autorităţii. a) Finanţări nerambursabile în cadrul Programului privind protecţia socială şi integrarea socioprofesională a persoanelor cu handicap: Tabelul nr. 4 Program privind protecţia socială şi integrarea socioprofesională a persoanelor cu handicap (RON) An 2003 2004 2005 2006 Sume alocate 1 525 250 2 849 630,9 2 379 653,3 2 914 469 Număr proiecte 33 49 48 22 Număr ONG 32 49 47 17 Sursa: ANPH. 176 CLAUDIA PETRESCU, OCTAVIAN RUSU 18 Suma alocată în 2006 pentru proiectele finanţate în cadrul programului este de 2 914 469 RON, în creştere cu 20% faţă de anul precedent. Raportat la nivelul anului 2003, când suma a fost de 1 525 250 RON, se poate constata o creştere cu aproape 50%. Cu toate acestea numărul de proiecte depuse pentru a obţine finanţare a înregistrat o scădere în 2006 faţă de anul 2005, în timp ce numărul ONG beneficiare a scăzut in 2006 cu aproape 60%. b) Programele de interes naţional (PIN) acordate pentru anul 2006 (HG nr. 197/2006). PIN 1 „Restructurarea instituţiilor de tip vechi destinate persoanelor adulte cu handicap şi crearea de servicii alternative de tip rezidenţial”. În cea de-a doua sesiune s-au primit 5 propuneri – 4 din partea Direcţiilor Generale de Asistenţă Socială şi Protecţia Copilului şi una din partea unui ONG. Au fost finanţate două proiecte. Fundaţia SERA România a primit fonduri pentru proiectul „Restructurarea CITO Dumbrăveni”, în valoare de 7 049 500. PIN 2 „Crearea şi dezvoltarea serviciilor sociale pentru persoane adulte cu handicap din familie în vederea prevenirii instituţionalizării şi sprijinirii integrării sau reintegrării adultului cu handicap”. În sesiunea a doua a existat o singură propunere de proiect, venită din partea unui ONG. Propunerea a fost respinsă însă din faza iniţială, pentru lipsa întregii documentaţii. PIN 3 „Formarea profesională în vederea integrării în munca a persoanelor cu handicap”. Organizaţia Caritas Satu-Mare a fost singura finanţată, cu 297 650 lei. Numărul mic de propuneri primit în 2006, este justificat de ANPH prin lipsa acreditării furnizorilor privaţi de servicii sociale. Datorită faptului că ONG au avut la dispoziţie tot anul 2006 pentru a îşi acredita serviciul furnizat, autoritatea publică consideră că procedura de acreditare nu a putut fi dusă la bun sfârşit în timp util ca să permită depunerea propunerilor de finanţare. Pe de altă parte, ONG beneficiare consideră că obiectivele PIN sunt concordate mai degrabă cu nevoile direcţiilor locale, decât cu nevoi identificate în urma unei analize prealabile, nepermiţând ONG să aplice pentru furnizarea serviciului respectiv. Numărul mic de aplicanţi pentru PIN poate fi justificat şi din perspectiva asigurării sustenabilităţii serviciului. Conform ghidului, aplicanţii îşi asumă acoperirea cheltuielilor de funcţionare pentru serviciile înfiinţate pentru o perioadă de minim 3 ani după încheierea finanţării de la bugetul de stat prin bugetul alocat ANPH şi de 10 ani în cazul în care pentru înfiinţarea unui serviciu nou au fost solicitate fonduri nerambursabile pentru construcţii. c) În baza articolului nr. 17 OG din nr. 14/2003, Asociaţia Nevăzătorilor din România, Asociaţia Surzilor din România, Asociaţia Invalizilor de Război Nevăzători din România şi Liga Naţională a Organizaţiilor cu Personal Handicapat din Cooperaţia Meşteşugărească pot primi, potrivit legilor bugetare anuale, subvenţii de la bugetul de stat prin bugetul Autorităţii. 19 INSTRUMENTE DE POLITICI PUBLICE 177 Finanţarea naţională de la Autoritatea Naţională pentru Protecţia Drepturilor Copilului (ANPDC) Autoritatea Naţională pentru Protecţia Drepturilor Copilului poate finanţa programe de interes naţional pentru protecţia şi promovarea drepturilor copilului, din fonduri alocate de la bugetul de stat cu această destinaţie, din fonduri externe rambursabile şi nerambursabile, precum şi din alte surse, în condiţiile legii. Tabelul nr. 5 PIN-uri 2003 RON PIN 1 PIN 2 PIN 3 2003 Total alocat 8 951600 din care Total finanţat 165 086,86 7 970 406,54 1 653 717,69 Nr. ONG 3 3 2 Sursa: ANPDC Tabelul nr. 6 PIN-uri 2004 RON PIN 1 PIN 2 PIN 3 PIN 4 2004 Total alocat 11 444 802 din care Total finanţat 371 529,81 5 953 120,22 1 095 660,93 1 339 974,36 Nr. ONG 1 2 3 2 Sursa: ANPDC Tabelul nr. 7 PIN-uri 2005 RON PIN 1 PIN 2 PIN 3 PIN 4 PIN 5 PIN 6 2005 Total 14 026 200 din care alocat Total 226 507,11 4 655 451,91 645 448,89 2 080 775,31 2 063 334,29 264 369,26 finanţat Nr. 1 2 3 1 2 2 ONG Sursa: ANPDC Tabelul nr. 8 PIN-uri 2006 RON PIN 1 PIN 2 PIN 3 PIN 4 PIN 5 PIN 6 2006 Total alocat 16 000 000 din care 3 492 000 2 260 0000 1 217 000 1 324 000 1 619 000 6 088 000 Total finanţat Sursa: ANPDC 178 CLAUDIA PETRESCU, OCTAVIAN RUSU 20 Bugetul alocat PIN a fost stabilit pentru o perioadă de 3 ani. Din acest motiv indicatorii de performanţă au fost formulaţi pe 3 ani, dar dintr-o eroare ei au fost trecuţi ca fiind indicatori de succes pe 1 an şi pe o singură regiune (într-un an 4 500 de copii dintr-o singură regiune trebuiau daţi în grija asistenţilor maternali). Suma alocată PIN a crescut constant începând din 2003, ajungând la o creştere cu aproape 100% în 2006. Cu toate acestea numărul organizaţiilor beneficiare a rămas constant. Numărul mic al organizaţiilor care aplică pe aceste PIN este explicat prin: • Deşi procedura începe în ianuarie, semnarea contractelor are loc în septembrie/octombrie, ceea ce face ca efortul depus de ONG să fie mult mai mare • Indicatorii de performanţă sunt greu de îndeplinit datorită termenelor strânse de realizare a programului • Uneori în caietul de sarcini există prevederi nelegale (de ex.: în caietul de sarcini e prevăzută angajarea unui referent, iar guvernul prevede reducerea personalului bugetar) • Efortul financiar de 10% este destul de mare pentru un ONG având în vedere sumele mari contractate şi nu duce la o dezvoltare a propriilor servicii, ci a celor publice Contractarea socială la nivel local La nivel local mecanismele legislative care permit autorităţilor să aloce fonduri organizaţiilor neguvernamentale pentru serviciile sociale pe care acestea le furnizează comunităţii sunt: Legea 34/1998, Legea 350/2005, Legea 17/2000, Legea 215/2001, OG 68/2003, Legea 272/2004. Metodologia utilizată pentru analiza mecanismelor de finanţare ale ONG care furnizează servicii sociale la nivel local este una de tip calitativ. Ca metode am folosit interviul în profunzime, discuţia de grup, analiza documentelor sociale şi analiza secundară de date. Din punctul de vedere al autorităţilor publice, parteneriatele în domeniul furnizării de servicii sociale încheiate cu ONG şi externalizarea serviciilor sociale sunt instrumente de lucru bune deoarece conduc la o sistematizare a serviciilor, dar reglementarea lor prin lege este lipsită de coerenţă şi neclară. Pentru a evita procedurile birocratice unele administraţii locale acordă finanţări ONG care furnizează servicii sociale pe baza unor protocoale de parteneriat. Se preferă această formulă deoarece în acest mod se asigură continuitatea serviciilor oferite beneficiarilor, evitându-se licitaţia care poate produce disfuncţionalităţi. Beneficiarii se familiarizează cu un anumit ONG care oferă serviciile (sunt persoane cu handicap, copii, bătrâni etc.) şi este de preferat, din punctul de vedere al autorităţilor, să se continue cu aceeaşi organizaţie neguvernamentală dacă activitatea acesteia corespunde criteriilor şi standardelor de performanţă impuse. Astfel se fac parteneriate pe perioade mai lungi de timp. Percepţia factorilor de decizie din instituţiile administraţiei publice, dar şi a reprezentanţilor organizaţiilor neguvernamentale este că în acest moment avem de-a 21 INSTRUMENTE DE POLITICI PUBLICE 179 face cu o suprareglementare în domeniul contractării de servicii sociale, fapt ce creează confuzie şi disfuncţionalităţi. binManagementul serviciilor Activitatea de management a serviciilor reprezintă o parte importantă a procesului de contractare socială. Am analizat managementul exercitat atât de administraţia publică, cât şi de cel al organizaţiilor neguvernamentale. Managementul ONG este considerat de bună calitate de către autorităţile publice datorită capacităţii organizaţiilor neguvernamentale de a se adapta uşor problemelor care apar, flexibilităţii, lipsei constrângerilor administrative, rapidităţii cu care circulă informaţia, instrumentelor de lucru pe care le posedă. Raportarea pe care o fac ONG pentru fondurile publice locale obţinute este de două tipuri financiară şi narativă. Raportarea financiară se face lunar pentru a se putea primi sumele de bani la timp. Cea narativă se face fie lunar, fie trimestrial în funcţie de cerinţele impuse de administraţia locală. Pe Legea 34/1998 raportarea este lunară, deşi ONG au declarat că este de preferat ca ea să fie făcută trimestrial pentru că este aceeaşi activitate, iar rapoartele sunt asemănătoare în fiecare lună. Monitorizarea şi evaluarea activităţii ONG a rămas o activitate formală, importanţa cea mai mare fiind acordată raportării financiare şi mai puţin calităţii serviciilor, impactului acestora în comunitate. În ce priveşte monitorizarea şi evaluarea îndeplinirii standardelor de calitate pentru serviciile furnizate, administraţia publică nu o realizează deoarece nu există instrumentele de lucru necesare. Odată cu introducerea acreditării se consideră că nu mai este necesară evaluarea respectării standardelor deoarece acest fapt este verificat periodic prin lege. Principala critică în ce priveşte managementul instituţiilor publice este legată de lipsa transparenţei în procedurile administraţiei: informaţia circulă greu de la administraţia publică locală către ONG, nu sunt stabilite criterii clare de evaluare a proiectelor depuse, componenţa comisiilor nu este stabilită înainte, nu se comunică priorităţile de finanţare pentru anul respectiv, nu sunt stabilite criteriile de evaluare şi monitorizare a rezultatelor proiectelor, nu există o consultare reală a ONG pentru stabilirea strategiilor de dezvoltare în domeniul serviciilor sociale şi a bugetelor. Efecte ale contractării sociale la nivel local Există două efecte majore ale procesului de contractare socială: existenţa unei presiuni asupra ONG pentru a nu comite erori şi posibilitatea creării unei dependenţe în ce priveşte finanţarea. Dacă primul efect este unul ce are rezultate pozitive în sensul creşterii calităţii serviciilor, dar şi crearea unei imagini mai bune a activităţii ONG în comunitate, cel de-al doilea este de combătut deoarece dependenţa poate face ca ONG să nu îşi diversifice paleta de servicii, să nu încerce atragerea altor fonduri şi în final să nu asistăm la un proces de dezvoltare instituţională. Cercetarea efectuată de Fundaţia pentru Dezvoltarea Societăţii Civile a stabilit o serie de beneficii pentru administraţia publică, unele pentru organizaţiile 180 CLAUDIA PETRESCU, OCTAVIAN RUSU 22 neguvernamentale şi altele pentru beneficiari. În cazul administraţiei publice locale beneficiile sunt: cheltuirea eficientă a bugetului local, împărţirea responsabilităţilor, creşterea calităţii serviciilor sociale, diversificarea serviciilor sociale în funcţie de nevoile beneficiarilor, descentralizarea furnizării de servicii sociale, atragerea unor surse de cofinanţare. Pentru organizaţiile neguvernamentale, beneficiile sunt: sustenabilitatea serviciilor, câştigarea unui capital de imagine necesar pentru accesarea altor finanţări, concentrarea pe servicii, realizarea nevoilor locale identificate. Efectele pozitive pentru beneficiari sunt legate de creşterea calităţii serviciilor, a numărul nevoilor satisfăcute, oferirea de servicii integrate. Obstacole în calea contractării Obstacolele în calea contractării sociale la nivelul administraţiei publice locale din România identificate în cadrul cercetării efectuate de către Fundaţia pentru Dezvoltarea Societăţii Civile au fost grupate pe trei niveluri – obstacole legislative, administrative si culturale. Obstacolele legislative semnalate sunt: suprapunerile din legislaţie, inaplicarea Legea 350/2005 la nivel local, lipsa de coerenţă legislativă, lipsa de coerenţă între conceptele de contractare, finanţare, parteneriat public-privat. În ceea ce priveşte obstacolele administrative putem aminti: birocraţia, lipsa unor criterii obiective de evaluare, insuficienta dezvoltare a pieţei de servicii sociale, lipsa unor evaluării de impact, lipsa unor baze de date cu beneficiari şi prestatori, lipsa de transparenţă a administraţiei publice locale. Obstacolele culturale se referă la: tendinţa de autoconservare a administraţiei publice locale şi teama de concurenţa ONG, slaba implicare a ONG în formularea de politici publice în domeniu, lipsa de dialog între administraţia publică şi ONG. O problemă majoră identificată de către reprezentanţii organizaţiilor neguvernamentale o constituie tendinţa de a-şi dezvolta propriile servicii de asistenţă socială, lucru ce va conduce în viitor la o diminuare a sumelor acordate ONG chiar dacă serviciile oferite de acestea sunt de calitate mai bună. Apare în acest mod o concurenţă neloială sau mai corect spus o pseudoconcurenţă atâta timp cât fondurile sunt acordate de către administraţia publică locale pentru propriile servicii. Fondurile pentru ONG se vor acorda numai în domeniile care nu sunt acoperite de către instituţiile publice. Contractarea serviciilor sociale trebuie să aibă trei etape: planificare, contractare şi evaluare. 1. Planificare În România, procesul de planificare strategică în domeniul serviciilor sociale se află la început de drum şi nu este suficient de inclusiv şi de transparent. De cele mai multe ori, este un proces consultativ doar pe „hârtie” deoarece opiniile exprimate de către ONG şi de către alţi actori participanţi nu sunt luate în considerare în decizia finală. Strategiile de dezvoltare în domeniul asistenţei sociale existente la nivel judeţean/local sunt pur declarative şi nu sunt elaborate pe termen lung. În plus, în cadrul strategiei de dezvoltare în domeniul asistenţei 23 INSTRUMENTE DE POLITICI PUBLICE 181 sociale ar trebui să existe o corelare între priorităţile autorităţilor şi cele ale ONG, care nu se regăseşte în acest moment. Planificarea strategică în domeniul asistenţei sociale nu se realizează pe baza unei identificări reale a nevoii de servicii sociale, a beneficiarilor şi a furnizorilor de servicii sociale. Pentru a se realiza identificarea nevoilor este necesar ca administraţia publică să elaboreze un set de criterii unitare la nivel naţional şi să creeze baze de date cu beneficiarii serviciilor în fiecare judeţ/localitate. Procesul de identificare a nevoilor poate fi realizat de către un organism independent – universităţi, organizaţii neguvernamentale, firme etc. Bugetul consiliilor locale alocat serviciilor sociale trebuie să fie fixat prin legea bugetului naţional. Alocarea bugetară este necesar să fie făcută în concordanţă cu direcţiile de acţiune prevăzute în planificarea strategică. Alocarea bugetară trebuie să fie diferenţiată pe zone în funcţie de tip şi număr de beneficiari. Consultarea stakeholderilor din domeniul serviciilor sociale este bine să fie realizată în procesul de elaborare a bugetelor. 2. Contractare În legislaţia românească din domeniul asistenţei sociale există o serie de suprapuneri şi din acest motiv ar trebui elaborat un mecanism de finanţare simplificat. Conform legislaţiei româneşti parteneriatul public-privat nu are personalitate juridică şi din acest motiv este interpretat diferit de către instituţiile administraţiei publice. Pe piaţa românească de servicii sociale nu există o corelare între serviciile furnizate şi cele prevăzute în legea acreditării, sunt servicii care nu au putut fi acreditate deoarece nu există în nomenclatorul de servicii sociale. Se impune astfel o schimbare a metodologiei de acreditare deoarece pentru serviciile nou înfiinţate nu se poate obţine finanţare. Cum licenţierea este de două feluri (licenţa provizorie şi licenţa de funcţionare), ar trebui să existe posibilitatea acreditării provizorii. În momentul de faţă pe piaţa românească de servicii sociale există o hipercentralizare a serviciilor în sistemul public (DGASPC) care a dus la crearea unor servicii mamut ce sunt greu de administrat. Funcţia de execuţie a serviciilor sociale ar trebui să fie făcută de SPAS şi ONG şi nu de DGASPC. Contractarea reprezintă transferul dreptului de administrare şi a responsabilităţii privind furnizarea serviciilor sociale. Scopul contractării sociale este creşterea calităţii serviciilor şi satisfacerea nevoilor beneficiarilor cu costuri mai mici. În România legea în baza căreia se face contractare socială este cea a achiziţiilor publice. 3. Evaluare În România, nu există o metodologie unitară de evaluare la nivelul întregii ţări care să cuprindă indicatori cunoscuţi de către toţi cei implicaţi. Astfel, în acest moment, evaluarea urmăreşte în special modul de cheltuire a sumelor şi mai puţin realizarea obiectivelor, nivelul de îndeplinire al rezultatelor propuse, impactul asupra beneficiarilor, nivelul de atingere al standardelor de performanţă. Este necesar să fie o centrare mai mare pe evaluarea de rezultate sau pe cea de impact. 182 CLAUDIA PETRESCU, OCTAVIAN RUSU 24 Trebuie să fie formulaţi indicatori de calitate pentru serviciile sociale, deoarece standardele de calitate nu sunt suficient de detaliate cu astfel de indicatori. În lipsa acestor indicatori, evaluarea este formală şi nu urmăreşte îndeplinirea standardelor de calitate. CONCLUZII GENERALE Putem spune că sistemul serviciilor de asistenţă socială din România s-a recreat după 1989 multe din competenţe fiind lăsate la nivelul administraţie publice locale. Modalitatea de partajare a competenţelor între administraţia publică centrală şi locală în acest domeniu va trebui însă să coroboreze atât dispoziţiile din Legea nr. 47/2006, cât şi Legea descentralizării nr. 195/2006. Atât legea cadru a asistenţei sociale, cât şi legea descentralizării prevăd deci ca transferul de competenţe de la administraţia publică centrală către cea locală să se facă concomitent cu asigurarea resurselor necesare exercitării acestora. Exercitarea competenţelor se face numai după transmiterea resurselor financiare necesare. Este, deci, de aşteptat ca, noul cadru legal creat prin adoptarea legii asistenţei sociale şi a decentralizării să creeze premisele unor clarificări necesare şi în domeniul asistenţei sociale. O descentralizare a furnizării şi finanţării serviciilor de asistenţă socială şi o transferare de competenţe în acest sens nu se poate face dacă nu sunt realizate sau îndeplinite următoarele elemente: – elaborarea unei strategii unice de descentralizare a serviciilor de asistenţă socială; – identificarea resurselor necesare şi a costurilor integrale aferente competenţelor transferate; – stabilirea standardelor de cost şi de calitate pentru finanţarea diferitelor servicii de asistenţă socială; – stabilirea unor indicatori sociali pe baza cărora să se calculeze bugetul aferent unei competenţe pentru o autoritate publică locală. Legea nr. 47/2006 privind sistemul naţional de asistenţă social din România stipulează înfiinţarea, în perioada 2006–2008, a trei noi instituţii si anume: Inspecţia Socială, Observatorul Social şi Agenţia Naţională pentru Prestaţii Sociale. Aceste instituţii vor fi responsabile cu monitorizarea, evaluarea şi controlul furnizării de servicii sociale, fundamentarea politicilor sociale prin colectarea şi analiza de indicatori privind serviciile sociale şi prestaţiile sociale, şi respectiv simplificarea sistemului de acordare şi plată a prestaţiilor sociale. Pe piaţa de servicii sociale din România, organizaţiile neguvernamentale sunt, în acest moment, cei mai importanţi actori privaţi atât prin numărul acestora cât şi prin diversitatea serviciilor sociale oferite celor aflaţi în nevoie. Din păcate distribuţia teritorială a organizaţiilor neguvernamentale ca şi furnizori privaţi de servicii sociale este neuniformă existând judeţe în care numărul ONG este foarte mic. Datele existente pe site-ul MMSSF indică, la finalul anului 2006, un număr de 25 INSTRUMENTE DE POLITICI PUBLICE 183 1 164 de furnizori acreditaţi de servicii sociale la nivelul întregii ţări. Dintre aceştia 742 sunt furnizori privaţi şi 422 publici. În majoritatea judeţelor ţării numărul furnizorilor privaţi acreditaţi, respectiv asociaţii sau fundaţii, îl depăşeşte pe cel al celor publici, excepţie făcând judeţele: Brăila, Caraş-Severin, Călăraşi, Galaţi, Gorj, Iaşi, Mehedinţi, Sălaj şi Teleorman. Există încă un număr foarte mare de instituţii publice la nivel local, în special comune şi oraşe mici, neacreditate pentru funcţionarea serviciilor sociale. Situaţia este cu atât mai gravă cu cât legea prevede un număr de 3 persoane cu studii superioare de specialitate existente la nivelul administraţiei locale pentru acreditare. Organigramele şi bugetele acestor administraţii locale mici nu permit angajarea de personal. În continuare serviciile şi instituţiile de protecţie specială a copilului aflat în dificultate sunt cele mai răspândite în comparaţie cu cele pentru persoane cu dizabilităţi, vârstnici, etc. Acelaşi lucru îl putem spune şi despre finanţare prioritară a serviciilor de protecţia copilului şi în ultima perioadă a celor pentru vârstnici. Se menţin subfinanţate serviciile pentru vârstnici şi cele pentru protecţia familiei. Politica naţională socială se centrează pe sistemul de prestaţii sociale (măsuri pasive) şi mai puţin pe cel de servicii sociale care sunt masuri active de depăşire a unei nevoi sociale. Finanţarea serviciilor sociale este în continuare centralizată, marea parte a surselor (70%) provenind de la bugetul de stat din defalcarea taxei pe valoare adăugată şi doar (30%) din venituri proprii ale bugetelor locale. Alocarea financiară pentru asistenţă socială nu are la baza o strategie locală sau naţională privind nevoile sociale. Autorităţile locale pot înfiinţa servicii sociale noi de regulă doar la rectificarea bugetară. Sistemul de externalizare/ contractare a serviciilor sociale este suprareglementat. Autorităţile publice locale au la îndemână patru instrumente total diferite de contractare. Este necesară îmbunătăţirea şi corelarea tuturor mecanismelor de contractare precum şi clarificarea relaţionării între acestea şi legislaţia specială (ex.: legea achiziţiilor publice). BIBLIOGRAFIE 1. Bullain, N., Toftisova, R., A Comparative Analysis of European Policies and Practices of NGO – Government Cooperation, „The International Journal of Not for Profit Law”, Volume 7, nr. 4/2005. 2. Burada, V., Berceanu, D., Petrescu, C., Analiza mecanismelor de finanţare directă de la bugetul de stat pentru organizaţii neguvernamentale în România, Bucureşti, Fundaţia pentru Dezvoltarea Societăţii Civile, 2007. 3. Giddens, A., A treia cale şi criticii ei, Iaşi, Editura Polirom, 2001. 4. Lambru, M., Parteneriat public-privat şi contractare de servicii în domeniul social, „Revista de Asistenţă Socială”, nr. 1/2004, pp. 3–17. 5. Lambru, M., Mărginean, I., Parteneriatul public – privat în furnizarea de servicii sociale, Bucureşti, Editura Ziua, 2004. 6. Midgley, J., Livermore, M., Development theory and community practice, in Weil, M., The Handbook of Community Practice, 2005. 184 CLAUDIA PETRESCU, OCTAVIAN RUSU 26 7. Petrescu, C., în Zamfir, C., Stănescu, S., Enciclopedia dezvoltării sociale, Iaşi, Editura Polirom, 2007. 8. Pop, L. M., Dicţionar de politici sociale, Bucureşti, Editura Expert, 2002. 9. Rusu, O., Vîlcu, I., Petrescu, C., Locul şi rolul organizaţiilor neguvernamentale pe piaţa de servicii sociale din România, Bucureşti, Fundaţia pentru Dezvoltarea Societăţii Civile, 2007. 10. Sen, A., Dezvoltarea ca libertate, Bucureşti, Editura Economică, 2004. 11. Yidan W. (coord), Public – Private Partnerships in Social Sector. Issues and Country Experiences in Asia and Pacific, Tokyo, ADBI Publishing, 2000. 12. Zamfir, C., Vlăsceanu, L., Dicţionar de sociologie, Bucureşti, Editura Babel, 1998. 13. *** United Nations Foundation, Understanding Public – Private Partenrship, disponibil , 2003. online la www.undp.org 14. *** United States General Accounting Office, Public – Private Partnership: Key Elements of Federal Building and Facility Partnerships, disponibil online la www.gao.gov, 1999. 15. *** United States General Accounting Office, Public – Private Partnership: Pilot Program Needed to Demonstrate the Actual Benefits of Using Partnerships, disponibil online la www.gao.gov , 2001. 16. *** United States General Accounting Office, Public – Private Partnership: Factors to Consider When Deliberating Governamental Use as a Real Property Management Tool, disponibil , 2001. online la www.gao.gov 17. *** Ordonanţa de Guvern nr. 68/2003 privind serviciile sociale, modificată şi completată. 18. *** Legea 47/2006 privind sistemul naţional de asistenţă socială în România. 19. *** Legea 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială. 20. *** Legea 350/2005 privind regimul finanţărilor nerambursabile din fonduri publice alocate pentru activităţi nonprofit de interes general. 21. *** OG nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii. ow can we make an efficient public policy in social services delivery in Romania? The purpose of this article is to make a H diagnosis of public policy instruments in social services delivery in Romania: public – private partnership and social contracting. The principles of government reform emphasis the importance of efficiency in public expenditure, improving steering and customer services. Public – private partnership and social contracting are public policy instruments that can be used to accomplish the principles of public administration reform. Starting with the presentation of social services financing forms in European Union and with the cooperation models between NGOs and government, we make an analysis of Romanian public policy in social services delivery. Key words: social contracting, public – private partnership, social services, administration reform, non-governmental organizations. 